recursal/SuperWikiNEXT-32B huggingface dataset:
**Pariisi–Roubaix 2004** oli järjestyksessään 102. Pariisi–Roubaix-pyöräilyklassikko. Se järjestettiin 261 kilometrin reitillä Compiègne'sta Roubaix'hin 11. huhtikuuta 2004.

Juuri ennen kuuluisan Arenbergin metsäosuuden alkua Rolf Aldag lisäsi vauhtia ajaen koko mukulakivisektorin ryhmän kärjessä. Arenbergin jälkeen kilpailun kärjessä oli 21 pyöräilijän ryhmä, johon kuuluivat kaikki ennakkosuosikit. Jaan Kirsipuu lähti irtiottoon 60 kilometriä ennen maalia kasvattaen eron parhaimmillaan 29 sekuntiin. *Auchy-Lez-Orchies'*n mukulakiviosuudella Johan Museeuw lisäsi vauhtia, mutta Team CSC ja Lotto-Domo eivät päästäneet häntä karkuun.

Frank Høj ja Léon Van Bon yrittivät seuraavaksi karkumatkaa, mutta heidät tavoitettiin muutama kilometri myöhemmin. Myöskään Christophe Mengin ja Fabio Baldato eivät onnistuneet irtiotossaan. Parikymmentä kilometriä ennen maalia kärkiryhmästä irtautuivat Tom Boonen, George Hincapie ja Juan Antonio Flecha saaden seurakseen myöhemmin Leif Hosten. Juuri kun heidät oltiin tavoittamassa edellisvuoden voittaja Peter Van Petegem kärsi rengasrikon pudoten ryhmästä. 

*Carrefour de l'Arbre'*n mukulakiviosuudella, 15 kilometriä ennen maalia, Museeuw teki useita irtiottoyrityksiä, joiden seurauksena muodostui ryhmä, johon kuuluivat hänen lisäkseen Magnus Bäckstedt, Fabian Cancellara, Roger Hammond, Tristan Hoffman sekä George Hincapie, joka kuitenkin putosi pian muiden vauhdista. Museeuw menetti mahdollisuutensa kärsittyään rengasrikon kuusi kilometriä ennen maalia. 

Neljä kärkimiestä ajoivat Roubaix'n velodromilla Cancellaran johdolla, kunnes Bäckstedt nousi loppukirissä voittoon ennen Hoffmania, Hammondia ja Cancellaraa. Bäckstedtistä tuli Pariisi–Roubaix'n ensimmäinen pohjoismaalainen voittaja. Ensimmäistä kertaa vuoden 1994 jälkeen kärkikolmikossa ei ollut yhtään belgialaisajajaa: kilpailun kolminkertainen voittaja Museeuw, jolle tämä oli viimeinen Pariisi–Roubaix, saapui maaliin käsi kädessä kovan kilpakumppaninsa Peter Van Petegemin kanssa 17 sekuntia kärkinelikon jälkeen.

Tulokset
--------

Compiègne-Roubaix, 261 km, 11. huhtikuuta 2004

|  | Ajaja | Maa | Joukkue | Aika | Maailmancup-pisteet |
| --- | --- | --- | --- | --- | --- |
| **1** | Magnus Bäckstedt |  | Alessio-Bianchi | 6.40.26 | 100 |
| **2** | Tristan Hoffman |  | Team CSC | s.a. | 70 |
| **3** | Roger Hammond |  | MrBookmaker-Palmans | s.a. | 50 |
| **4** | Fabian Cancellara |  | Fassa Bortolo | s.a. | 40 |
| **5** | Johan Museeuw |  | Quick Step-Davitamon | + 0.17 | 36 |
| **6** | Peter Van Petegem |  | Lotto-Domo | s.a. | 32 |
| **7** | Léon van Bon |  | Lotto-Domo | + 0.29 | 28 |
| **8** | George Hincapie |  | US Postal Service | s.a. | 24 |
| **9** | Tom Boonen |  | Quick Step-Davitamon | s.a. | 20 |
| **10** | Frank Høj |  | Team CSC | s.a. | 16 |

Lähteet
-------

* Virallinen sivusto (englanniksi) (ranskaksi)
**Reijo Bergström** (18. lokakuuta 1941 Helsinki – 26. heinäkuuta 2019 Helsinki) oli suomalainen kitaristi, jonka osuus suomalaisen rautalankamusiikin kehityksessä oli keskeinen.

Varhaisvaiheita
---------------

Bergström innostui kitaransoitosta 1950-luvun lopulla. Hänen suosikkiartistejaan tuolloin olivat Duane Eddy ja Chet Atkins. Bergström olikin alun alkaen jazz-kitaristi, ja tämän ansiosta hän kykeni improvisoimaan myöhemmin soittaessaan rock- ja rautalankayhtyeissä. Bergström ja hänen nuorempi veljensä Kari saivat vaikutteensa Radio Luxembourgista, jota he kuuntelivat Bergströmin omistamassa Packard-autossa Kalliossa, koska kanava kuului parhaiten korkeilla paikoilla. Auton akun tyhjennyttyä auto käynnistettiin kotimatkaa varten työntämällä sitä alamäkeen.

Muusikon ura
------------

Vuonna 1959 Bergström liittyi yhtyeeseen nimeltä Jorma Kalenius & His Rock Devils. Yhtyeen EP *Mä tahdon rokata* oli ensimmäinen suomalainen rock-levytys ja samalla myös Bergströmin ensilevytys.

Hän soitti sen jälkeen Kaj Backlundin yhtyeessä, kunnes perusti The Esquires -yhtyeen pääsiäisenä 1962. Yhtyeessä soittivat myös hänen veljensä Kari sekä Eero ja Jussi Raittinen. Yhtye soitti aluksi instrumentaalimusiikkia, kunnes the Beatlesin läpimurron myötä mukaan tuli myös laulu. Yhtyeestä tuli Suomen suosituimpia kokoonpanoja, ja se soitti ympäri maata sekä myös Ruotsissa. Vuonna 1963 yhtye julkaisi useita levyjä, joista tunnetuimmaksi muodostui rautalankaversio ikivihreästä kappaleesta "Juokse sinä humma". Yhtyeen toinen tunnettu levytys oli "Maailma ilman rakkautta", joka oli cover-versio Lennon-McCartney -kappaleesta "World Without Love", johon oli suomalaiset sanat kirjoittanut Reino Helismaa. Myös B-puolella oli Beatles-cover, George Harrisonin kappaleen "Don’t Bother Me", johon suomalaiset sanat oli tehnyt Orvokki Itä otsikolla "Mua kiusaat vain".

Omien esiintymistensä ohella The Esquires säesti myös Gene Vincentiä ja Donovania näiden vieraillessa Suomessa.

Yhtyeen toiminta hiipui kuitenkin 1960-luvun lopulla, ja Bergström keskittyi palkkatöihin General Motorsilla ja Hackman Sorsakoskella. Työuransa viimeiset parikymmentä vuotta Bergström toimi yksityisyrittäjänä.

1980-luvulla the Esquires kasattiin uudelleen, ja 1990-luvulta lähtien se oli keskeinen esiintyjä Back to the Sixties -tapahtumissa. Tässä yhdistyksessä Bergström oli vanhin jäsen. Viime vuosinaan hänen oli luovuttava soittamisesta vakavan sairauden takia.

Lähteet
-------

1. 1 2 3 4 5 6 7 8  Mikko Mattlar: Reijo Bergström 1941–2019. Suomalaisen rautalangan keskeinen kitaristi.  *Helsingin Sanomat*, 4.9.2019, s. B 17. Helsinki:  Sanoma Oyj. Artikkelin verkkoversio. Viitattu 5.9.2019.
2. ↑  Jorma Kalenius & His Rock Devils *Discogs*. Viitattu 5.9.2019.
3. ↑  The Esquires (2) ‎– Maailma Ilman Rakkautta *Discogs*. Viitattu 5.9.2019.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Iso-Suonia** on saareton metsäjärvi Lohjan ja Salon rajalla läntisellä Uudellamaalla. Sen pinta-ala on 32,4 hehtaaria. Etäisyys Lohjan keskustasta on 23 kilometriä länteen.

Maantiede
---------

Iso-Suonian rantaviiva on mutkainen. Pääaltaasta eteläkaakkoon työntyvä Lohjan alueella sijaitseva vesialue jakautuu useiksi pieniksi lahdiksi. Järven koillisosassa sijaitsee pohjoiseen työntyvä lahti, jonka pohjoinen osa on Lohjan alueella. Järven lounaisosassa sijaitsee etelään suuntaava lahti, joka kapenee 15–20 metriä leveäksi salmeksi, jonka eteläpuolella sijaitsee omaksi järvekseen luokiteltu Kalakoskenjärvi, jonka korkeustaso on sama kuin Iso-Suonian. Iso-Suonian itäpuolella sijaitsee Lauklampi, järvien välisellä kannaksella on jonkin verran pientaloja. Myös Iso-Suonian etelärannalla on rakennuksia. Iso-Suonian luoteispuolella sijaitsee Kauplammi ja pohjoispuolella Pirunlinnan Suonia.

Iso-Suonian ulottuvuudet ovat altaan pinta-alaan nähden suuria. Suora linja järven kaakkoiskulmasta luoteiskulmaan on noin 1,1 kilometriä.

Lauklammen eteläosasta virtaa laskuoja Iso-Suoniaan, jonka korkeustaso on 0,5 metriä Lauklampea alempi. Myös muiden Iso-Suonian lähijärvien ja -lampien korkeustaso on Iso-Suoniaa alempi. Iso-Suonia laskee Kalakoskenjärven kautta Leilänlammiin (42,2 metriä mpy) ja edelleen Seljänalasen (41,0 metriä mpy) Leilänlahteen.

Iso-Suonia (82.002.1.071) kuuluu Fiskarsinjoen valuma-alueeseen (82.002), joka on kolmannen jakovaiheen vesistö Saaristomeren rannikkoalueen ja Ahvenanmaan päävesistöalueella (82). Fiskarsinjoen alueella on 76 vähintään hehtaarin laajuista vakavettä. Lohjanjärven lounaispuolella levittäytyvä Fiskarsinjoen alue sijaitsee Saaristomeren rannikkoalueen kaakkoisosassa Uudenmaan ja Varsinais-Suomen rajaseudulla.

Lähteet
-------

1. 1 2 3 4 5  Iso-Suonia, vakavesi, Salo
2. 1 2 3 4  Ympäristö.fi : Ympäristötiedon hallintajärjestelmä Hertta Ympäristötiedon hallintajärjestelmä Hertta. Viitattu 10.7.2021.
3. ↑  Iso-Suonia. Järviwiki. Viitattu 10.7.2021.
4. ↑  Fiskars ån valuma-alue (82.002). Järviwiki. Viitattu 10.7.2021.
Hua Mulan kuvattuna Qing-dynastian aikaisessa maalauksessa.
**Hua Mulan** (kiin. 花木蘭), tai vanhan ääntämistavan mukaan **Fa Mulan**, oli legendaarinen naissoturi Kiinan eteläisten ja pohjoisten dynastioiden kaudella (420–589). Hänen tarinansa kerrotaan alun perin "Mu-lan shih" -nimisessä runossa (kiin. 木蘭辭, *"Mulanin balladi"*). Tarinan todenperäisyydestä ei ole varmaa tietoa kuten ei Hua Mulanin historiallisuudestakaan. Hänen yhtenä esikuvanaan on saattanut olla Shang-dynastian aikainen naiskenraali Fu Hao.

Legendan mukaan Hua Mulan liittyi armeijaan, koska Kiinaa vastaan hyökättiin, ja hänen isänsä oli liian vanha ja veljensä liian nuori osallistuakseen puolustukseen. Hua Mulan oli taitava miekkailija ja jousiampuja, joka hallitsi monia itsepuolustustaitoja kuten kungfua. Hän osallistui taisteluihin kahdentoista vuoden ajan, kunnes palasi takaisin kotiseudulleen. Taistelut, joista Mulanin balladissa kerrotaan, liittyvät todennäköisesti 400-luvulla käytyihin Rouranin kaanikunnan ja Pohjoisen Wei-dynastian välisiin sotiin. Näiden sotien kumpikaan osapuoli ei ollut alun perin etnisesti kiinalainen, vaan turkkilais-mongolilaista alkuperää, mutta Wei-dynastia kiinalaistui hyvin nopeasti.

Viihdeteollisuudessa
--------------------

Tarinasta on tehty useita versioita vuosisatojen aikana, ja siihen on lisätty käänteitä, joita ei alkuperäisessä balladissa ole. 1900-luvulla kertomus sovitettiin elokuvaksi jo mykkäelokuvan kaudella ja myöhemmin useaan otteeseen. Suomessa tunnetuin versio Mulanista lienee Disneyn animaatioelokuva ja sen jatko-osa. Vuonna 2018 on tekeillä kaksi Mulan-elokuvaa, joista toisen tuottaa Disney ja toisen Sony Pictures. Sonyn elokuva tehdään yhteistuotantona kiinalaisen osapuolen kanssa, ja pääosan esittää kiinalainen näyttelijä. Disneyn vuonna 2020 ensi-iltansa saavan näytellyn elokuvaverison Mulania näyttelee kiinalais-amerikkalainen Liu Yifei.

Yksi Venuksen kraattereista on nimetty Hua Mulanin mukaan.

Lähteet
-------

1. ↑  *The New Encyclopædia Britannica*, s. 234. Volume 16, Macropædia, 15th Edition. Encyclopædia Britannica Inc. 2002. ISBN 0-85229-787-4. (englanniksi)
2. ↑  Asante, Molefi Kete & Miike, Yoshitaka & Yin, Jing: *The Global Intercultural Communication Reader*, s. 295. Routledge, 2014. ISBN 978-0-415-52145-1. (englanniksi)
3. ↑  *The New Encyclopædia Britannica*, s. 556. Volume 12, Micropædia, 15th Edition. Encyclopædia Britannica Inc. 2002. ISBN 0-85229-787-4. (englanniksi)
4. ↑  'Mulan' Mania: Disney, Sony Hunt for Asian Directors to Helm Rival Action Pics *The Hollywood Reporter*.  12.10.2016. Viitattu 25.4.2017. (englanniksi)
5. ↑  Hua Mulan *Venus Crater Database*. USRA Lunar and Planetary Institute.  (englanniksi)

Aiheesta muualla
----------------

* Mulanin balladi kiinaksi ja englanniksi (pdf-tiedosto) (Arkistoitu – Internet Archive)
Guatemala
**Guatemalan kuppakokeet** olivat Yhdysvaltain vuosina 1946–1948 tekemiä ihmiskokeita, joissa lääkärit tartuttivat seksitauteja guatemalalaisiin vankeihin, sotilaisiin ja mielenterveyspotilaisiin näiden tietämättä. Tutkimuksen tarkoituksena oli luultavasti tutkia penisilliinin vaikutusta muun muassa kupan ja tippurin hoidossa ja ehkäisyssä.

Tutkimusta varten tartutettuja prostituoituja käytettiin tartuttamaan sotilaita ja vankeja. Kun näin ei saatu tarpeeksi tartuntoja, tutkijat alkoivat rokottaa tartuntabakteereita suoraan henkilöiden elimistöön, ja mukaan otettiin sotilaiden ja vankien lisäksi potilaita psykiatrisesta sairaalasta. Tartutettuja oli noin 1 300 henkilöä, joista noin puolet saivat hoitoa löydetyn tutkimusmateriaalin mukaan. Lisäksi yli viidelle tuhannelle ihmiselle tehtiin kokeita, joiden tarkoitus oli parantaa diagnostiikkaa. Heidän joukossaan oli lapsia sekä Yhdysvaltain ilmavoimien henkilöstöä Guatemalassa olevasta tukikohdasta. Guatemalalaiset viranomaiset olivat antaneet Yhdysvalloille luvan tehdä kokeet.

National Institutes of Healthin (NIH) johtajan Francis Collinsin mukaan Yhdysvalloissa toteutettiin noihin aikoihin 40 samantyyppistä projektia, joissa tauteja tartutettiin potilaisiin.

Toimintaa johti Yhdysvaltain terveysministeriön alainen lääkäri John Cutler (k. 2003), joka myöhemmin osallistui myös pahamaineisiin Tuskegeen kuppakokeisiin. Tiedot tutkimuksista salattiin 64 vuodeksi, kunnes Wellesley Collegen tutkija Susan M. Reverby löysi aineiston ja toimitti sen julkisuuteen vuonna 2010.

Lokakuussa 2010 Yhdysvaltain presidentti Barack Obama pahoitteli tapahtunutta puhelimitse Guatemalan presidentti Alvaro Colomille ja tuomitsi epäeettisen menettelyn. Colomin mukaan kokeet olivat rikos ihmisyyttä vastaan, ja hän ilmoitti maansa harkitsevan asian viemistä kansainväliseen oikeuteen.

Vuonna 2015 nostettiin siviilikanne Johns Hopkinsin yliopistoa, lääkeyhtiö Bristol-Myers Squibbia ja Rockefeller-säätiötä vastaan. Vuonna 2019 liittovaltion tuomioistuin Marylandissa päätti, että haastetut joutuvat vastaamaan kanteeseen oikeudessa.

Lähteet
-------

1. ↑  "Ethically impossible" STD Research in Guatemala from 1946 to 1948 (PDF) (Sivu 18 eli Preface s. 6)  Syyskuu 2011. Presidential Commission for the Study of Bioethical Issues.  Arkistoitu 23.12.2016. Viitattu 24.1.2017. (englanniksi)
2. ↑  Fact Sheet on the 1946-1948 U.S. Public Health Service Sexually Transmitted Diseases (STD) Inoculation Study U.S. Department of Health & Human Services.  Arkistoitu 25.4.2013. Viitattu 24.1.2017. (englanniksi)
3. ↑
4. ↑  Fox, Maggie: U.S. apologizes for syphilis experiment in Guatemala *Reuters.com*.  1.10.2010. Viitattu 23.1.2017. (englanniksi)
5. ↑  Satoihin ihmisiin tartutettiin salaa suku­puoli­tauti Guatemalassa – lääke­jätti ja yli­opisto voivat joutua maksamaan ihmis­kokeista jopa miljardin *Ilta-Sanomat*.  5.1.2019. Viitattu 6.1.2019.

Aiheesta muualla
----------------

* Records of Dr. John C. Cutler The U.S. National Archives and Records Administration.
* The Guatemala Experiments Pacific Standard. 27.5.2015.
**Jasmin Saario** (s. 27. huhtikuuta 2000) on suomalainen salibandyn pelaaja, pelipaikaltaan hyökkääjä. Hän on edustanut Naisten Salibandyliigassa eli nykyisessä F-liigassa Turun Palloseuraa kausina 2015–2019 ja 2020–2021 sekä Porvoon Salibandyseuraa kaudella 2021–2022. Hän on pelannut liigassa kauden 2021–2022 runkosarjan loppuun mennessä 110 runkosarjaottelua, joissa hän on tehnyt 40 maalia ja antanut 48 maaliin johtanutta syöttöä, sekä 23 pudotuspeliä, joissa hän on tehnyt kuusi maalia ja saanut kolme syöttöpistetta. Kaudella 2019–2020 Saario oli lähes vuoden au pairina Australiassa, jonka salibandysarjoissa hän myös pelasi.

Jasmin Saarion isosisko Jenna Saario pelaa Turun Palloseuran F-liigajoukkueessa.

Lähteet
-------

1. 1 2 3  Jasmin Saario *Nhlfinns.net*.  3.4.2022. Viitattu 5.4.2022.
2. ↑  Jasmin Saario F-liiga. Viitattu 5.4.2022.
3. ↑  Siltanen, Joel: Suomen mestari julkisti lisää uusia pelaajasopimuksia – Saario ja Zurbriggen Porvooseen *Pääkallo.fi*.  29.5.2021. Viitattu 5.4.2022.
4. ↑  F-liigan uudet kasvot: Jasmin Saario tutustui eksoottiseen Australian salibandysarjaan - "Hauska kokemus"  30.7.2020. F-liiga. Viitattu 5.4.2022.
5. ↑  Jussila, Joonas: Isonsiskon jalanjäljissä kohti huippua.  *Turun Sanomat*, 9.1.2018, s. 21.
**Molybdeenipentakloridi** eli **molybdeeni(V)kloridi** (MoCl5) on molybdeenin ja kloorin muodostama epäorgaaninen molekyyliyhdiste. Yhdistettä voidaan käyttää muiden molybdeeniyhdisteiden valmistukseen ja reagenssina ja katalyyttinä orgaanisen kemian synteeseissä.

Ominaisuudet
------------

Huoneenlämpötilassa moleybdeenipentakloridi on hyvin tummanvihreää, lähes mustaa, kiteistä ainetta. Kiinteänä ja nestemäisenä yhdiste esiintyy dimeerinä Mo2Cl10, jossa molybdeenejä yhdistää kahdesta klooriatomista muodostunut silta. Kaasufaasissa aine on monomeerinä ja molybdeenipentakloridikaasu on väriltään punaista. Molybdeenipentakloridi reagoi helposti veden ja ilmankosteuden kanssa hydrolysoituen molybdeenioksitrikloridiksi. Yhdiste liukenee hieman dietyylieetteriin ja hyvin etanoliin, bentseeniin ja kloorattuihin hiilivetyihin. Molybdeenipentakloridi on Lewis-happo ja muodostaa komplekseja. Esimerkiksi kloridi-ionien kanssa muodostuu heksakloromolybdaatti-ioni ([MoCl6]-).

Valmistus ja käyttö
-------------------

Molybdeenipentakloridia valmistetaan tyypillisesti kloorin ja molybdeenin välisellä reaktiolla. Laboratoriomittakaavassa yhdistettä voidaan valmistaa molybdeenitrioksidin ja tetrakloorimetaanin tai tionyylikloridin välisellä reaktiolla. Molybdeenipentakloridia käytetään useiden muiden molybdeeniyhdisteiden valmistukseen ja siitä valmistetaan muun muassa organomolybdeeniyhdisteitä. Orgaanisen kemian synteeseissä ainetta käytetään klooraavana reagenssina ja katalyyttinä kytkentä- ja kondensaatioreaktioissa.

Lähteet
-------

1. 1 2 3 4  Roger F. Sebenik, A. Richard Burkin, Robert R. Dorfler, John M. Laferty, Gerhard Leichtfried, Hartmut Meyer-Grünow, Philip C. H. Mitchell, Mark S. Vukasovich, Douglas A. Church, Gary G. Van Riper, James C. Gilliland & Stanley A. Thielke: *Molybdenum and Molybdenum Compounds, Ullmann's Encyclopedia of Industrial Chemistry*, John Wiley & Sons, New York, 2000. Viitattu 11.1.2017
2. 1 2 3 4  Thomas Scott, Mary Eagleson: *Concise encyclopedia chemistry*, s. 662. Walter de Gruyter, 1994. ISBN 978-3110114515. (englanniksi)
3. 1 2  Edward I. Stiefel: *Molybdenum Compounds, Kirk-Othmer Encyclopedia of Chemical Technology*, John Wiley & Sons, New York, 2011. Viitattu 11.1.2018.
4. 1 2  Egon Wiberg, Nils Wiberg, Arnold Frederick Holleman: *Inorganic chemistry*, s. 1395. Academic Press, 2001. ISBN 978-0-12-352651-9. Kirja Googlen teoshaussa (viitattu 11.1.2018). (englanniksi)
5. 1 2  Thomas Kauffmann, Torii S. & T. Inokuchi: *Molybdenum(V) Chloride, e-EROS Encyclopedia of Reagents for Organic Synthesis*, John Wiley & Sons, New York, 2001. Teoksen verkkoversio Viitattu 11.1.2018.
**Commelinids** ("commelinidit") on yksisirkkaisiin kasveihin kuuluva useiden lahkojen muodostama ryhmä, kladi. Ryhmä on monofyleettinen ja se esiintyy kaikissa Angiosperm Phylogeny Groupin luoman luokittelusysteemin versioissa I, II, III ja IV. Sen edeltäjänä voidaan pitää neuvostoliittolaisen Armen Tahtadžjanin luomassa koppisiemenisten systeemissä (1967) esiintynyttä Commelinidae-alaluokkaa.

Ryhmä on yksisirkkaisten kasvien sisällä ainoa erikseen nimetty ryhmä, joka on lahkoatasoa laajempi. Siihen kuuluvat yksisirkkaisten kladogrammin ylimmät haarat, neljä viimeisenä yksisirkkaisten kehityshaarassa eriytynyttä lahkoa: Arecales, Poales, Commelinales ja Zingiberales. APG III -luokittelussa siihen sisältyi erillisenä heimona Dasypogonaceae, joka on myöhemmin viety Arecales-lahkoon. Asparagales-lahko on Commelinids-haaran sisarryhmä. Laskennalliset arviot ryhmän iästä vaihtelevat, mutta Angiosperm Phylogeny Group esittää noin 90 miljoonan vuoden iän luotettavaksi arvioksi. Toisin sanoen ryhmä on syntynyt kasvien evoluutiossa liitukauden keskivaiheilla.

Commelinids-ryhmän yhdistävät tuntomerkit ovat erityisesti soluseinän anatomisessa rakenteessa. Soluseinän rakenneosana on UV-valossa fluoresoiva ferulahappo.

Lähteet
-------

* Angiosperm Phylogeny Website

### Viitteet

1. ↑  Stevens, P. F.: Commelinids *Angiosperm Phylogeny Website*.  2001–. Missouri Botanical Garden. Viitattu 13.2.2021. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q868546
* Wikispecies: Commelinids
* NCBI: 4734

 |

 |
**Rovaniemen ammattikorkeakoulu** (*RAMK*) oli vuoteen 2013 asti toiminut ammattikorkeakoulu. Toimintansa RAMK aloitti vuonna 1996 ja se vakinaistettiin 1998. Vuoteen 2013 asti ylläpitäjänä toimi Rovaniemen koulutuskuntayhtymä, kunnes ammattikorkeakoulu yhdistettiin osaksi Lapin ammattikorkeakoulua.

Koulutusaloja ammattikorkeakoulussa oli viisi: luonnonvara- ja ympäristöala, matkailu-, ravitsemis- ja talousala, sosiaali-, terveys- ja liikunta-ala, tekniikan ja liikenteen ala sekä yhteiskuntatieteiden, liiketalouden ja hallinnon ala. Koulutusohjelmia oli 20, joista ammattikorkeakoulututkintoon johtaa 11 suomenkielistä ja 3 englanninkielistä, 5 ylempään amk-tutkintoon johtavaa koulutusohjelmaa sekä yksi englanninkielinen erikoistumisopintokokonaisuus.

Koulutusalat olivat toimineet kolmella kampuksella. Ounasvaaran kampuksella, lähellä Lapin keskussairaalaa, toimii sosiaali- terveys ja liikunta-ala, Viirinkankaan kampuksella matkailu-, ravitsemis- ja talousala sekä yhteiskuntatieteiden, liiketalouden ja hallinnon alan englanninkielinen koulutusohjelma ja lisäksi Lapin korkeakoulujen perustama Matkailualan tutkimus- ja koulutusinstituutti. Rantavitikan kampuksella, Aurora Borealis -teknologiakeskuksen ja Lapin yliopiston läheisyydessä, toimivat luonnonvara- ja ympäristöala, tekniikan ja liikenteen ala sekä yhteiskuntatieteiden, liiketalouden ja hallinnon ala.

Opiskelijoita Rovaniemen ammattikorkeakoulussa oli noin 3 000. Näistä noin 600 oli aikuisopiskelijoita. Henkilöstöä on n. 250.

Rovaniemen ammattikorkeakoulu lakkautettiin 31.12.2013: sen ja Kemi-Tornion AMKin toiminnot yhdistettiin 1.1.2014 alkaen Lapin ammattikorkeakouluksi.

* Kuva Rantavitikan kampuksestaKuva Rantavitikan kampuksesta
* Kuva Viirinkankaan kampuksestaKuva Viirinkankaan kampuksesta

Lähteet
-------

1. 1 2  RAMK:n esittely, koulun kotisivut. Viitattu 7.1.2010
2. ↑  RAMKin yleisesite 2009
3. ↑  Matkailualan koulutus- ja tutkimusinstituutti (Arkistoitu – Internet Archive), MTI, 7.1.2010


|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Suomen ammattikorkeakoulut |
| --- |
|  |
| Nykyisetammattikorkeakoulut | 
* Ahvenanmaa
* Arcada
* Centria
* Diak
* Haaga-Helia
* HAMK
* Humak
* JAMK
* KAMK
* Karelia
* LAB
* Lappi
* Laurea
* Metropolia
* Novia
* Oamk
* Polamk
* SAMK
* Savonia
* SeAMK
* TAMK
* Turku
* VAMK
* Xamk

 |
|  |
| Entiset | 
* Evtek
* Haaga Instituutti
* Helia
* Kemi-Tornio
* Kyamk
* LAMK
* Mamk
* Piramk
* RAMK
* Saimia
* Svenska
* Stadia
* Sydväst
* Varsinais-Suomi

 |

 |
Frank Hamer vuonna 1922.
**Frank Hamer** (17. maaliskuuta 1884 – 10. heinäkuuta 1955), tunnettu myös Texas Rangerina, oli yhdysvaltalainen poliisi, joka nappasi kuuluisan rikollisparivaljakon Bonnien ja Clyden vuonna 1934. Hamer oli jo jäänyt eläkkeelle, mutta häntä pyydettiin ottamaan Bonnie ja Clyde kiinni. Pariskuntaa oli jo jahdattu vuodesta 1930 asti ennen kuin Frank Hamer nappasi heidät.

Hamer ja viisi muuta poliisia olivat piiloutuneet tien varrelle Gibslandin eteläpuolella Louisianassa. Kun Bonnie ja Clyde tulivat autolla tietä pitkin, poliisit avasivat tulen ja kummatkin heistä kuolivat. 

Frank Hamer tuli kuuluisaksi Bonnien ja Clyden nappaamisesta. Hän pääsi myös Texas Ranger Hall of Fameen.

Lähteet
-------

1. ↑  End of the road for Bonnie & Clyde (Arkistoitu – Internet Archive) Bastrop Daily Enterprise. 3.1.2012.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |
|  |
| Muut | 
* SNAC

 |

 |
**Francis Michael "Frank" Forde** (18. heinäkuuta 1890 – 28. tammikuuta 1983) oli australialainen työväenpuolueen poliitikko. Hän toimi eri ministerin tehtävissä 1930- ja 1940-luvuilla, sekä maan pääministerinä kahdeksan päivän ajan heinäkuussa 1945. Hänen pääministerikautensa on Australian historian lyhyin.

Forde syntyi Mitchellissä Queenslandissa kuusilapsisen perheen toiseksi vanhemmaksi lapseksi. Hänen vanhempansa olivat John Forde ja Ellen Quirk, jotka olivat molemmat irlantilaista syntyperää.

Nuoruudessaan Forde toimi opettajana ja rautatietyöläisenä. Hän päätyi työnsä vuoksi vuonna 1914 Rockhamptoniin, missä hän vaikutti useissa järjestöissä. Hänet valittiin vuonna 1917 Australian parlamenttiin Rockhamptonista sen nuorimpana jäsenenä. Joulukuussa 1922 hänet valittiin parlamenttiin Capricornian vaalipiiristä. Hän säilytti tämän paikkansa vuoteen 1946 asti.

Forde toimi Australian kauppa- ja tulliministerinä vuodet 1931–1932. Vuonna 1935 hän hävisi äänin 11–10 John Curtinille äänestettäessä työväenpuolueen uudesta puheenjohtajasta.

John Curtin kuoli heinäkuussa 1945, jolloin varapääministerin tehtävässä olleesta Fordesta tuli pääministeri. Hän ei pysynyt pääministerinä kauaa, sillä hän hävisi työväenpuolueen puheenjohtajavaalin karismaattisemmalle Ben Chifleylle. Hän toimi tämän jälkeen vielä Australian puolustusministerinä elokuusta marraskuuhun 1946 sekä Australian Kanadan-suurlähettiläänä vuodesta 1946 vuoteen 1953.

Forden miniä Leneen Forde toimi vuodet 1992–1997 Queenslandin kuvernöörinä.

Lähteet
-------

1. ↑  Australian Governments 1939-1945 *John Curtin Prime Ministerial Library*. Viitattu 4.2.2019. (englanniksi)
2. 1 2 3 4 5  Lloyd, Neil; Saunders, Malcolm: Francis Michael (Frank) Forde *Australian Dictionary of Biography*. Viitattu 20.1.2019. (englanniksi)
3. ↑  Frank Forde *Australian Prime Ministers*. Viitattu 20.1.2019. (englanniksi)

Aiheesta muualla
----------------

* Kuvia tai muita tiedostoja aiheesta **Frank Forde** Wikimedia Commonsissa

AustraliaAustralian pääministerit

* Edmund Barton
* Alfred Deakin
* Chris Watson
* George Reid
* Andrew Fisher
* Joseph Cook
* Billy Hughes
* Stanley Bruce
* James Scullin
* Joseph Lyons
* Earle Page
* Robert Menzies
* Arthur Fadden
* John Curtin
* Frank Forde
* Ben Chifley
* Robert Menzies
* Harold Holt
* John McEwen
* John Gorton
* William McMahon
* Gough Whitlam
* Malcolm Fraser
* Bob Hawke
* Paul Keating
* John Howard
* Kevin Rudd
* Julia Gillard
* Tony Abbott
* Malcolm Turnbull
* Scott Morrison
* Anthony Albanese


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Saksa
* Australia

 |
|  |
| Henkilöt | 
* Australia
* Trove

 |
|  |
| Muut | 
* SNAC

 |

 |
**Peter James Taylor** (s. 21. maaliskuuta 1944 Tring, Hertfordshire, Yhdistynyt kuningaskunta) on englantilainen maantieteilijä. Hän on toiminut poliittisen maantieteen professorina Newcastlen yliopistossa vuosina 1970–1996 ja maantieteen professorina Loughborough'n yliopistossa vuodesta 1996. Taylor on *Globalization and World Cities Research Network* -verkoston perustaja ja puheenjohtaja. Hän on kirjoittanut yli 300 julkaisua, joista yli 60 käännetty englannista muille kielille. Syyskuussa 2010 Taylor nimitettiin maantieteen professoriksi Northumbrian yliopistoon.

Lähteet
-------

1. ↑  Prof Peter Taylor *Debrett's People of Today*. Viitattu 12.2.2011.
2. ↑  Peter J. Taylor, Ben Derudder, Cándida Gago García and Frank Witlox - Short Biographies *Geography Compass*. Blackwell publishing.  Arkistoitu 25.7.2011. Viitattu 12.2.2011.

Aiheesta muualla
----------------

* Professori Peter Taylorin kotisivu Loughborough'n yliopiston maantieteen laitoksen sivuilla

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Belgia
* Yhdysvallat
* Latvia
* Japani
* Tšekki
* Alankomaat
* Puola

 |
|  |
| Tieteilijät | 
* Google Scholar

 |
|  |
| Henkilöt | 
* Trove

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Peter J. Taylor
Peter Josef von Lindpaintner, Josef Kriehuberin muotokuva
**Peter Josef von Lindpaintner** (9. joulukuuta 1791 Koblenz – 21. elokuuta 1856 Nonnenhorn) oli saksalainen säveltäjä ja kapellimestari.

Lindpaintnerin isä oli tenori. Lindpaintner pääsi vuonna 1806 opiskelemaan sävellystä Peter Winterin johdolla Müncheniin, jossa hänen ensimmäinen oopperansa *Demophoon* esitettiin vuonna 1811. Vuonna 1812 Lindpaintner pääsi Isartortheaterin musiikilliseksi johtajaksi. Hän täydensi sävellysopintojaan vielä Joseph Graetzin johdolla. Myöhemmin Lindpaintner johti kuolemaansa saakka Stuttgartin hoviorkesteria. Hän johti 1850-luvulla myös New Philharmonic Societyn konsertteja Lontoossa.

Lindpaintnerin tuotantoon kuuluu esimerkiksi 28 oopperaa. Niistä tunnettavuutta saavuttivat esimerkiksi *Der Vampyr* ja *Der Bergkönig*, mutta suosio hiipui säveltäjän kuoltua. Hän sävelsi myös muun muassa baletteja, melodraamoja, oratorioita ja orkesteriteoksia. Lindpaintner sai suosiollisia arvioita Felix Mendelssohnilta ja Hector Berlioz'lta. Hän sai todennäköisesti vaikutteita Carl Maria von Weberiltä ja saattoi itse vaikuttaa Richard Wagneriin.

Lähteet
-------

1. 1 2  Lindpaintner, Peter Joseph von (opera) Grove Music Online
2. 1 2 3 4  Peter Josef von Lindpaintner AllMusic
3. 1 2  Peter Josef von Lindpaintner Naxos

Aiheesta muualla
----------------

* IMSLP: nuotteja

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Ranska
* BnF data
* Saksa
* Italia
* Israel
* Yhdysvallat
* Ruotsi
* Tšekki
* Alankomaat
* Puola
* Portugali

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie
* Trove

 |
|  |
| Muut | 
* Europeana
* RISM
* SNAC
* IdRef

 |

 |
**Peter John Stevens** (s. 1. kesäkuuta 1995) on slovenialainen rintauinnin EM- ja MM-mitalisti. Hän edustaa PK Triglav Kranj -seuraa ja hänen valmentajansa on Luka Berdajs.

Stevens saavutti 50 metrin rintauinnissa vuonna 2013 nuorten maailmanmestaruuden Dubaissa ajalla 27,98 ja nuorten EM-hopeaa Poznańissa ajalla 28,06 sekä sijoittui viidenneksi Herningin lyhyen radan EM-kilpailuissa. Kazanin pitkän radan MM-kilpailuissa 2015 hän karsiutui saman matkan välierissä.

Stevens saavutti Lontoon pitkän radan EM-kilpailussa 2016 hopeaa 50 metrin rintauinnissa ajalla 27,09. Saman vuoden Windsorin lyhyen radan MM-kilpailuissa hän sijoittui 50 metrin rintauinnissa niin ikään toiseksi ajalla 25,85. Budapestin pitkän radan MM-kilpailuissa 2017 hän karsiutui saman matkan välierissä. Kööpenhaminan lyhyen radan EM-kilpailuissa hän oli 50 metrin rintauinnissa kuudes.

Stevens saavutti 50 metrin rintauinnissa 2018 pronssia sekä Tarragonan Välimeren kilpailuissa ajalla 27,32 että Glasgow'n pitkän EM-kilpailuissa ajalla 27,06. Seuraavan vuoden lyhyen radan EM-kilpailuissa Glasgw'ssa hän oli 50 metrin rintauinnissa kahdeksas.

Stevensin ennätys 50 metrin rintauinnissa on pitkällä radalla (50 m) 27,06 ja lyhyellä radalla (25 m) 25,85. 100 metrin rintauinnissa hänen ennätyksensä ovat pitkällä radalla 1.01,27 ja lyhyellä radalla 57,96.

Stevens on opiskellut liiketaloutta Tennesseen yliopistossa. Hänen isänsä on britti ja äitinsä slovenialainen.

Lähteet
-------

1. 1 2 3 4 5  Stevens, Peter John *swimrankings.net*.  (englanniksi)
2. 1 2 3 4  Swimming - Peter John Stevens *the-sports.org*.  (englanniksi)
3. 1 2  Peter John Stevens *fina.org*. Viitattu 27.10.2020. (englanniksi)[vanhentunut linkki]
Lotec C1000
**Lotec C1000** on saksalaisen autonvalmistaja Lotecin superauto, joka suunniteltiin ja valmistettiin ainutkertaisena tilaustyönä nimettömälle Arabiemiraattien kansalaiselle vuonna 1995. Auton kokonaisvalmistuskustannukset ylittivät 2,2 miljoonaa dollaria.

Kyseinen arabimiljardööri tilasi Mercedekseltä auton, jonka oli määrä olla nopein kenelläkään yksityisellä henkilöllä omistuksessaan oleva tieliikennekelpoinen auto. Mercedes puolestaan sopi Lotec-yhtiön kanssa auton korin suunnittelusta ja valmistuksesta. Tyyppimerkinnän kirjain C tulee hiilikuitua tarkoittavasta englanninkielisestä sanasta (Carbon fiber) ja luku 1000 kertoo Mercedeksen valmistaman moottorin teholukeman hevosvoimissa. Tosiasiallisesti moottoriteho jäi 634 kilowattiin eli karkeasti 850 hevosvoimaan.

Auton voimanlähteenä on Mercedeksen 5.5-litrainen V8 moottori varustettuna kahdella Garrett-turboahtimella. Polttoaineena on normaalin lyijyttömän moottoribensiinin ja lentobensiinin seos, jonka tarkka seossuhde ei ole julkinen tieto. Ohjaamon takana sijaitsevan moottorin jatkeena on Hewlandin valmistama viisiportainen kisakäyttöön suunniteltu vaihdelaatikko. Pysäyttämisestä vastaavat nelimäntäiset AP:n IMSA-kilpa-autoihin valmistamat jarrusatulat. Auton renkaat ovat 17-tuumaiset, edessä 265/45 ja takana 335/35.
Auton runko on valmistettu hiilikuidusta ja korin muodot lähinnä lentokoneteollisuudessa käytetystä erityisestä kevytmetalliseoksesta.

Suorituskyky
------------

* huippunopeus: 374 km/h
* kiihtyvyys:
	+ 0-60 mph: 3.2 sek.
	+ 0-120 mph: 8.1 sek.

Aiheesta muualla
----------------

*

Lähteet
-------

1. ↑  Barrett-Jackson: 1991 Lotec C1000 Review *SuperCars.net*.  22.4.2016. Viitattu 1.11.2017 (englanniksi).
**Diourbel** on kaupunkikunta sekä Diourbelin alueen ja departementin hallinnollinen keskus Senegalissa. Se sijaitsee 150 kilometriä Dakarista itään. Vuoden 2013 väestönlaskennan mukaan kaupungissa oli 133 700 asukasta.

Diourbel kuuluu historialliseen Baolin alueeseen. Siirtomaa-aikana siitä tuli yksi Senegalin maapähkinävyöhykkeen keskuksista. Maanviljelyn merkitys on sittemmin vähentynyt ja kaupunki on taantunut. Siellä toimii Sonacosin maapähkinäöljytehdas.

Diourbeliin oli 1900-luvun alussa karkotettuna muridismin perustaja Ahmadou Bamba, joka rakennutti sinne ensimmäisen moskeijansa. Se on lähellä sijaitsevan Touban ohella yksi muridien pyhiinvaelluskohteista.

Lähteet
-------

1. ↑  Senegal: Regions, Cities & Urban Communes *City Population*. Viitattu 6.5.2023.
2. ↑  Diourbel *Sénégal Online*. Viitattu 6.5.2023.
3. ↑  Conolly, Sean: *Senegal: The Bradt Travel Guide*, s. 246–247. Chalfont St Peter: Bradt Travel Guides, 2015. ISBN 978-1-84162-913-1.
**Molybdeeniheksafluoridi**(MoF6) eli **molybdeeni(VI)fluoridi** on molybdeenin ja fluorin muodostama epäorgaaninen molekyyliyhdiste. Yhdistettä käytetään molybdeenipinnoitteiden valmistamiseen ja orgaanisen kemian synteeseissä reagenssina.

Ominaisuudet, valmistus ja käyttö
---------------------------------

Huoneenlämpötilassa molebdeeniheksafluoridi on väritöntä nestettä. Sen kiehumispiste on poikkeuksellisen matala, 35 °C, ja tämän vuoksi se on helposti haihtuvaa. Molybdeeniheksafluoridi reagoi kiivaasti veden ja proottisten orgaanisten liuottimien kanssa. Tällöin muodostuu muun muassa molybdeenioksifluoridia (MoOF4). Yhdiste liukenee hiilivetyihin ja halogenoituihin hiilivetyihin. Kiinteällä molybdeeniheksafluoridilla on kaksi kidemuotoa, jotka ovat alkeiskopiltaan kuutiollinen korkeamman lämpötilan muoto ja alkeiskopiltaan ortorombinen matalan lämpötilan kidemuoto.

Molybdeeniheksafluoridia valmistetaan kuumentamalla molybdeenijauhetta ja fluoria 200 °C:n lämpötilaan. Yhdistettä käytetään molybdeenin ja molybdeenin ja volframin seosohutkalvojen valmistamiseen kemiallisella kaasufaasipinnoitusmenetelmällä. Orgaanisen kemian synteeseissä molybdeeniheksafluoridia käytetään fluoraavana tai hapettavana ja fluoraavana reagenssina.

Mo + 3 F2 → MoF6

Lähteet
-------

1. 1 2 3 4 5  Dayal T. Meshri: *Fluorine Compounds, Inorganic, Molybdenum, Kirk-Othmer Encyclopedia of Chemical Technology*, John Wiley & Sons, New York, 2000. Viitattu 18.12.2018
2. 1 2  Thomas Scott, Mary Eagleson: *Concise encyclopedia chemistry*, s. 662. Walter de Gruyter, 1994. ISBN 978-3110114515. (englanniksi)
3. ↑  Egon Wiberg, Nils Wiberg, Arnold Frederick Holleman: *Inorganic chemistry*, s. 1386. Academic Press, 2001. ISBN 978-0-12-352651-9. Kirja Googlen teoshaussa (viitattu 18.12.2018). (englanniksi)
4. 1 2  François Mathey: *Molybdenum(VI) Fluoride, e-EROS Encyclopedia of Reagents for Organic Synthesis*, John Wiley & Sons, New York, 2001. Teoksen verkkoversio Viitattu 17.12.2018. (englanniksi)
5. ↑  Thomas Drews, Joanna Supeł, Adelheid Hagenbach & Konrad Seppelt: Solid State Molecular Structures of Transition Metal Hexafluorides.  *Inorganic Chemistry*, 2006, 45. vsk, nro 9, s. 3782-3788. Artikkelin verkkoversio. Viitattu 18.12.2018.  (englanniksi)
**Tata Nano** on maailman halvin auto. Sen suunnitteli 500:n asiantuntijan ryhmä Tata Motorsin tehtailla Intian Länsi-Bengalissa.

Nano maksaa Intiassa noin 120 000 rupiaa välillisine veroineen ja toimituskuluineen. Autossa on alumiininen kori. Sen kaksisylinterisen monipistesuihkutuksella varustetun bensiinimoottorin teho on 33 hevosvoimaa (25 kW) Moottorin iskutilavuus on 623 cm³.

Auton pituus on 3,1 metriä, leveys 1,5 metriä ja korkeus 1,6 metriä. Auto on nelipaikkainen. Auto on takavetoinen ja neliovinen, ja siinä on nelivaihteinen vaihdelaatikko. De luxe -varustuksella autoon tulee lisäksi vielä ilmastointi ja keskuslukitus.

Autoa tuotetaan aluksi vain Intian markkinoille 250 000 kappaleen vuosituotannolla, minkä jälkeen sitä odotetaan saataville myös muille kehittyville markkinoille Latinalaisessa Amerikassa, Kaakkois-Aasiassa ja Afrikassa. Tata kehittää Euroopan markkinoille paremmin varusteltua versiota nimeltä **Tata Nano Europa**.

Noin 1700 dollarin hintainen Tata Nano on puolet halvempi kuin intialainen Maruti 800 ja kiinalainen Chery QQ3Y.

Kritiikki
---------

Myyntiin tulon jälkeen kuuden auton kerrotaan syttyneen tuleen kesken ajon. Vaikka määrä ei ole 70 000:n kappaleen myyntimäärään suhteutettuna suuri, on Tata luvannut maksutta korjata Nanon sähkö- ja pakokaasujärjestelmiä. Turvallisuutta heikentää myös turvatyynyjen puute: niitä autoon ei saa edes lisävarusteena.

Lähteet
-------

1. ↑  Tata unveils Nano, its $2,500 car  10. tammikuuta 2008. MSN.  Arkistoitu 11.1.2008. Viitattu 11.1.2008.
2. ↑  Maailman halvin auto esillä Intiassa *Yle Uutiset*. Viitattu 8.9.2020.
3. ↑  Tata Nano Europa, Prima Concept and Indica Vista Revealed in Geneva
4. ↑  Halpisautot roihahtelevat liekkeihin kesken ajon *Taloussanomat.fi*. Viitattu 11.11.2010.

* India unveils the little runabout that's cheap at twice the price - the Tata Nano, The Times on-line

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tata Nano**.
* Tata Motors People's car
Kaupungin keskustaa.
Commercen sijainti Oklahomassa.
**Commerce** on Yhdysvaltain Oklahomassa sijaitseva Ottawan piirikunnan toiseksi suurin kaupunki. Sen väkiluku oli vuoden 2010 väestönlaskennan mukaan 2 473, joten ainoastaan piirikunnan pääkaupunki Miami on tätä suurempi. Kaupungin pormestari on Michael R Hart.

Maantiede
---------

Commerce sijaitsee kahdeksan kilometriä piirikunnan pääkaupungista Miamista pohjoiseen. Kaupunki sijaitsee historiallisen Route 66 -tien varrella. Commercen pinta-ala on 2,1 neliökilometriä.

Väestö
------

Kaupungin väestö on vuorottelevasti noussut ja laskenut. Vuosina 1990–2000 väkiluku nousi 9,0 prosentilla, mutta vuosina 2000–2010 se laski 6,5 prosentilla. Kaupungin väestöstä 68,1 prosenttia oli valkoisia, 13,4 % Amerikan alkuperäisasukkaita, 0,6 % amerikan afrikkalaisia ja 17,8 % jostain muusta ryhmästä.

Lähteet
-------

1. 1 2 3  Oklahoma 2010 (PDF) (s. 53) U.S. Census Bureau. Viitattu 14.3.2020. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Commerce, Oklahoma
**Committee on Foreign Investment in the United States** (**CFIUS**, lausutaan englanninkielessä kuten "sifius") on Yhdysvaltain hallituksen eri ministeriöiden yhteinen toimielin, joka myöntää ulkomaalaisomistukselle luvan, jos ulkomaista pääomaa sijoitetaan "kansallisen turvallisuuden" kannalta kriittiseksi katsottuihin yrityksiin. Sen puheenjohtaja on kauppaministeri. Siihen kuuluu 16 ministeriön edustus. Sen perusti Gerald Fordin hallinto asetuksella vuonna 1975. Ronald Reaganin hallinnon aikana sen asemaa nostettiin tai sen päätösvaltaa vähennettiin asetuksella vuonna 1988. 

CFIUS tekee päätöksensä ilmoitusten perusteella tai omasta aloitteestaan. Se tekee päätöksen 30 päivässä, usein ei tehdä erityisiä tarkastuksia.

CFIUS on määrätietoisempi, kun kyseessä on yrityksen osakkeiden myynti Kiinan kansantasavaltaan tai Iraniin kuin esimerkiksi Englantiin. CFIUS on aktivoinut vuoden 2005 jälkeen. Se on estänyt jopa israelilaisen oston.

Tapauksia
---------

* Vuonna 2005 Kiinan kansantasavallassa toimiva Lenovo osti IBMltä sen PC- ja laptop-tietokoneiden kaikki toiminnot.
* Kiinan China National Offshore Oil Corporation ostoyritys UNOCALilta kiellettiin vuonna 2005.
* Dubai Ports World yritys ostaa P&O, joka omistaa muun muassa New Yorkin sataman, kiellettiin vuonna 2006.
* NTT Communications osti Verion vuonna 2000.
* Vuonna 2005 Sequoia Voting Systems of Oaklandin osti hollantilainen Smartmatic, jolla oli sopimus Venezuelaan. Maan äänestystekniikan uusimisesta käsiteltiin tarkasti.

Vuonna 2006 2006 *New York Times*-lehden haastattelussa Reaganin hallinnon virkamies Clyde V. Prestowitz Jr. totesi tähän järjestelmästä: "Yhdysvallat tarvitsee tulevaa pääomaa kolme miljardia päivässä pitääkseen talouden käynnissä... Elekieli on kuitenkin koko ajan, että 'pysykää pois'."

Lähteet
-------

1. ↑  James K. Jackson: The Committee on Foreign Investment in the United States (CFIUS)  8.4.2008. Congressional Research Service.  Arkistoitu 25.1.2009.  (englanniksi)
2. ↑  Treas.gov (Arkistoitu – Internet Archive)
3. ↑  Eweek.com[vanhentunut linkki]
4. ↑  Washington Poist 23.3.2006
5. ↑  New York Times 31.10.2006
6. ↑  New York Times 10.3.2006 ("need[s] a net inflow of capital of $3 billion a day to keep the economy afloat.... Yet all of the body language here is 'go away'.")

Aiheesta muualla
----------------

* CFIUS page at US Treasury (Arkistoitu – Internet Archive)
* Rahul Prabhakar, "Deal-Breaker: FDI, CFIUS, and Congressional Response to State Ownership of Foreign Firms," SSRN Working Paper Series, 5/2009
**Jonathan Mark "Jonny" Howson** (s. 21. toukokuuta 1988 Morley) on englantilainen jalkapalloilija, joka edustaa Englannin mestaruussarjassa pelaavaa Norwich Cityä. Pelipaikaltaan molempijalkainen Howson on keskikenttäpelaaja.

Ura
---

### Seurajoukkueura

Howsonin kasvattajaseura on Leeds United, jonka riveissä hän aloitti uransa vuonna 2006 Englannin mestaruussarjassa, josta se putosi seuraavaksi kaudeksi Englannin ykkösliigaan. Ykkösliigassa Leeds pelasi kolme kautta, kunnes kaudeksi 2010-2011 se nousi takaisin Mestaruussarjaan. Howson valittiin maaliskuussa 2011 sarjan kuukauden pelaajaksi. Vuosina 2011-2012 Leedsin kapteenina toiminut Howson pelasi seurassa yhteensä 190 liigaottelua tehden niissä 25 maalia.

Tammikuussa 2012 Howson siirtyi Englannin valioliigan Norwich Cityyn. Hän teki pääsarjadebyyttinsä maaliskuussa 2012 Stoke Cityä vastaan. Uran ensimmäinen maali Valioliigassa syntyi seuraavassa kuussa ottelussa Evertonia vastaan. Parhaalla valioliigakaudellaan, kaudella 2012-2013, Howson teki 30 ottelussa kaksi maalia. Tuohon maalisaldoon hän ylsi myös seuraavalla kaudella. Kaudeksi 2014-2015 Norwich putosi Mestaruussarjaan.

### Maajoukkueura

Howson on pelannut Englannin alle 21-vuotiaiden jalkapallomaajoukkueessa yhden ottelun vuonna 2011.

Lähteet
-------

1. ↑
2. ↑
3. 1 2 3
Crazy Frog -hahmo Sydneyssä
**Crazy Frog** on markkinointinimi saksalaisen mobiiliviihdeyhtiö Jamba!:n soittoäänelle ja sammakkoanimaatiohahmolle, joka perustuu ruotsalaisen Erik Wernquistin tekemään *The Annoying Thing* -tietokoneanimaatioon.

Hahmon ääni on peräisin vuodelta 1997, kun ruotsalainen, silloin 17-vuotias, **Daniel Malmedahl** yritti matkia kaksitahtimoottorin ääntä. Ääni levisi Internetissä formula 1 -autoa esittävän valokuvan yhteydessä jo kauan ennen kuin Crazy Frog luotiin.

23. toukokuuta 2005 julkaistiin ensimmäinen Crazy Frog -single, jolla saksalainen tanssiduo Bass Bumpers oli miksannut Harold Faltermeyerin "Axel F" -kappaletta hahmon äänen kanssa. Single nousi Ison-Britannian singlelistan ykköseksi Coldplayn ohi.

2006 Crazy Frog julkaisi toisen albuminsa *More Crazy Hits*, joka ei kuitenkaan ole menestynyt läheskään ensimmäisen albumin tavoin.

Diskografia
-----------

### Albumit

* *Cyper space crazy hits* (2006)
* *Crazy Hits* (US Version)
* *Crazy Hits* (2005)
* *Crazy Hits Crazy Christmas Edition* (US Version) (2005)
* *Crazy Hits Crazy Christmas Edition*
* *More Crazy Hits* (2006)
* *Everybody Dance Now* (2009)

### Singlet

* "Axel F" (2005)
* "Popcorn" (2005)
* "Jingle Bells/U Can't Touch This" (2005)
* "We Are the Champions (Ding a Dang Dong)" (2006)
* "Last Christmas" (2006)
* "Crazy Frog in the House" (2007)
* "Daddy DJ" (2009)
* "Tricky" (2021)
**Bilma** on keidaskaupunki suunnilleen Ténérén aavikkoalueen keskellä, Bilman departementissa, Agadezin alueella, Nigerissä. Kaupungin asukasluku on 2 291. Nigerin pääkaupunki Niamey sijaitsee noin 1 600 kilometrin päässä Bilmasta lounaaseen. Bilmaa asuttavat kanurit ja tubut.

Suolantuotantoa salines de Kalanasissa Bilmassa.
Suolakaravaani Agadezista Bilmaan.
Bilma kärsi elokuussa 2006 kovimmasta tulvasta sitten vuoden 1923. Tulva tuhosi yli 1 194 kotia jättäen 4 369 ihmistä kodittomaksi. Kodittomiksi jääneistä lapsia oli 1 520. Ihmisiä majoitettiin väliaikaissuojiin. Tammikuussa 2007 lämpötila painui alle 10 asteeseen, mikä entisestään pahensi tilannetta. Punainen Risti auttoi hätääkärsiviä antamalla heille muun muassa ruokaa.

Elinkeinot
----------

Bilmassa Libyasta Tšadiin kulkeva pohjois–eteläsuuntainen kauppareitti kohtaa länsi–itäsuuntaisen reitin. Saharan eteläpuolisen Afrikan ja Välimeren rannikon välinen kaupankäynti on kuitenkin jo pitkään vähentynyt huomattavasti. Esimerkiksi kymmeniä tuhansia kameleita käsittäneet karavaanit ovat menneisyyttä.

Bilman keitaalla vesi nousee maanpinnalle, josta vettä edelleen johdetaan kastelukanaviin. Bilmalaiset viljelevätkin vihanneksia. Bilmassa on myös suolantuotantoa.

Ilmasto
-------

Bilman korkein keskilämpötila tammikuussa on 26°C ja matalin vastaavasti 8 °C. Huhtikuussa korkein keskilämpötila on 39 °C ja matalin 20 °C. Heinäkuussa korkein keskilämpötila on 42 °C ja matalin vastaavasti 24 °C. Lokakuussa korkein keskilämpötila on 37 °C ja matalin vastaavasti 18 °C. Korkein keskilämpötila joulukuussa on 27 °C ja matalin puolestaan 9 °C.

Lähteet
-------

1. ↑  Bilma, Niger Page Falling Rain Genomics, Inc. Viitattu 3.10.2010. (englanniksi)
2. 1 2  Bilma Encyclopædia Britannica Online . Viitattu 5.12.2009. (englanniksi)
3. 1 2  Bilma GeoNames. Viitattu 5.12.2009. (englanniksi)
4. 1 2  Niger: Harsh weather in Bilma (PDF)  2008. The International Federation of Red Cross and Red Crescent Societies (IFRC). Viitattu 5.12.2009. (englanniksi)
5. 1 2 3  Geels, Jolijn: *Niger: The Bradt Travel Guide*, s. 198–199. Bradt Travel Guides, 2006. ISBN 1841621528. Teoksen verkkoversio (viitattu 5.12.2009). (englanniksi)
6. ↑  Bilma, NER *MSN Sää*. Microsoft / Foreca. Viitattu 5.6.2009. [vanhentunut linkki]

Aiheesta muualla
----------------

* Kuvia tai muita tiedostoja aiheesta **Bilma** Wikimedia Commonsissa
**Bim mustakorva** (ven. Белый Бим Чёрное ухо, *Belyi Bim – tšornoje uho*) on neuvostoliittolainen elokuva, joka perustuu Gavril Trojepolskin samannimiseen romaaniin. Elokuva valmistui vuonna 1970 mutta oli hyllytettynä seitsemän vuoden ajan. Se sai parhaan vieraskielisen elokuvan Oscar-ehdokkuuden.

Juoni
-----

Yksinäinen sotaveteraani Ivan Ivanovitš hankkii gordoninsetterin pennun, jolla on mustat korvat ja vaalea turkki. Hän nimeää sen Bimiksi ja kouluttaa siitä metsästyskoiran. Ivanin ja Bimin yhteiselo on mukavaa, mutta eräänä päivänä Ivanin sodassa saama sirpale aiheuttaa hänelle sairauskohtauksen. Ivan lähetetään Moskovaan leikattavaksi, ja naapurit jäävät huolehtimaan Bimistä. Bim kuitenkin karkaa etsimään isäntäänsä ja matkallaan se kohtaa niin hyviä kuin pahojakin ihmisiä.

Vastaanotto
-----------

Elokuvan näki sen ilmestymisvuonna 231 miljoonaa katsojaa. Se sai Neuvostoliiton parhaan elokuvan tittelin ja se palkittiin kristallimaapallolla Karlovy Varyn elokuvajuhlilla. Vuonna 1980 ohjaaja Stanislav Rostotski ja kirjan kirjoittanut Gavril Trojepolski vastaanottivat Leninin palkinnot.

Lähteet
-------

1. ↑  Filmioppaan toimitus: Bim mustakorva *Telvis.fi*. Viitattu 11.11.2014.
2. ↑  Rumbin, Hanne-Mari: Bim mustakorva *Elokuvaosasto Mahorkka ja Siansorkka ry*. Suomi–Venäjä-Seura. Viitattu 11.11.2014.